Sel nädalavahetusel võistlevad mitu eestlasest rallikrossisõitjat välisetappidel.
Andri Õun, Valdur Reinsalu ja Sten Suvemaa sõidavad neljapäeva hilisõhtul Soome, kus toimub Soome MV viimane etapp. Sten Oja, kellel oli peale Eesti MV etappi autoga probleeme, alustas juba täna teed Norra poole, kus 11.09 toimub Põhja-Euroopa MV III etapp. Sealt edasi 18.09 ootab meest sama sarja IV etapp Taanis Nysum rallikrossirajal. Oja on hetkel NEZ sarja punktitabelis jagamas I ja II kohta Ford Fiestaga sõitva norralase Camilla Antonseniga. Eestlasel ja norrakal on hetkel võrdselt 36 punkti.